Vazirlar Mahkamasining “Dasturiy mahsulotlar va axborot texnologiyalari texnologik parki faoliyatini tashkil etish chora-tadbirlari toʻgʻrisida” 2019-yil 15-iyuldagi 589-son qaroriga oʻzgartirish va qoʻshimchalar kiritish, shuningdek, Hukumatning ayrim qarorlarini oʻz kuchini yoʻqotgan deb hisoblash toʻgʻrisida
(resolution, 2020-10-30)

Oʻzbekiston Respublikasi Prezidentining ““Raqamli Oʻzbekiston — 2030” strategiyasini tasdiqlash va uni samarali amalga oshirish chora-tadbirlari toʻgʻrisida” 2020-yil 5-oktabrdagi PF-6079-son Farmoniga muvofiq hamda Dasturiy mahsulotlar va axborot texnologiyalari texnologik parki faoliyatini yanada takomillashtirish, axborot texnologiyalari sohasida raqobatbardosh mahsulotlarni ishlab chiqarish va xizmatlar koʻrsatish hamda ularni rivojlantirish uchun yanada qulay shart-sharoitlar yaratish maqsadida Vazirlar Mahkamasi qaror qiladi: 1. Vazirlar Mahkamasining “Dasturiy mahsulotlar va axborot texnologiyalari texnologik parki faoliyatini tashkil etish chora-tadbirlari toʻgʻrisida” 2019-yil 15-iyuldagi 589-son qaroriga (Oʻzbekiston Respublikasi QT, 2019-y., 7-son, 163-modda) 1-ilovaga muvofiq oʻzgartirish va qoʻshimchalar kiritilsin. 2. Oʻzbekiston Respublikasi Hukumatining 2-ilovaga muvofiq ayrim hujjatlari oʻz kuchini yoʻqotgan deb hisoblansin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining maslahatchisi — IT-texnologiyalar, telekommunikatsiyalar va innovatsion faoliyatni rivojlantirish masalalari departamenti boshligʻi O.M. Umarov hamda Oʻzbekiston Respublikasi axborot texnologiyalari va kommunikatsiyalarini rivojlantirish vaziri Sh.M. Sadikov zimmasiga yuklansin. 1. 2-band quyidagi tahrirda bayon qilinsin: “2. Dasturiy mahsulotlar va axborot texnologiyalari texnologik parki direksiyasiga (keyingi oʻrinlarda — Direksiya): yuklangan vazifalarni amalga oshirish doirasida malakali mutaxassislarni, shu jumladan, chet ellik mutaxassislarni maslahatchi sifatida shartnoma asosida tender (tanlov) savdolari oʻtkazmasdan jalb qilishga, istisno tariqasida, ruxsat berilsin; shtatlar jadvalini mustaqil ravishda ishlab chiqish va tasdiqlash, Direksiya xodimlari mehnatiga haq toʻlash va ularni moddiy ragʻbatlantirish shartlarini bajariladigan ishlarning murakkablik darajasi, sifati va hajmiga nisbatan tabaqalashtirilgan tarzda belgilash huquqi berilsin”. 2. Dasturiy mahsulotlar va axborot texnologiyalari texnologik parki faoliyatini tashkil etish tartibi toʻgʻrisidagi nizom (ilova)da: a) 1-band quyidagi tahrirda bayon qilinsin: “1. Ushbu Nizom Dasturiy mahsulotlar va axborot texnologiyalari texnologik parki faoliyatini tashkil etish, yuridik shaxslarni rezident sifatida roʻyxatdan oʻtkazish va maqomdan mahrum etish, rezidentlar uchun soliq va bojxona imtiyozlarini, ular bilan tuzilgan mehnat shartnomalari boʻyicha xodimlar tomonidan soliq imtiyozlarining qoʻllanilishini, shuningdek, istiqbolli startap-loyihalarni tanlab olish va moliyalashtirish tartibini belgilaydi”; b) 2-bandda: toʻrtinchi xatboshi quyidagi tahrirda bayon qilinsin: “Dasturiy mahsulotlar va axborot texnologiyalari texnologik parki (keyingi oʻrinlarda — Texnopark) — Oʻzbekiston Respublikasi hududi doirasida eksterritoriallik prinsipi asosida axborot texnologiyalari mahsulotlarini ishlab chiqarishni rivojlantirishning maksimal darajada qulay sharoitlarini yaratish uchun respublikaning butun hududida Texnopark rezidentlarini joylashtirgan holda ishlaydigan tashkilot”; quyidagi mazmundagi oʻn toʻrtinchi va oʻn beshinchi xatboshilar qoʻshilsin: “veb-portal — Texnopark rezidenti maqomini olish uchun yuridik shaxslardan hujjatlar qabul qilish, Direksiya va uning rezidentlari oʻrtasida oʻzaro hamkorlik qilish, shu jumladan, ulardan hisobotlar, xulosalar, biznes-rejalar va boshqalarni qabul qilish uchun moʻljallangan Direksiyaning Internet jahon axborot tarmogʻidagi rasmiy veb-saytidagi boʻlimi. Veb-portalning ishlash tartibi Direksiya tomonidan belgilanadi; Ekspert kengashi — Direksiya huzurida rezident maqomini olish uchun ariza bergan yuridik shaxslar va rezidentlarning biznes-rejalarini tahlil qilish maqsadida vazirliklar va idoralar, ilmiy muassasalar, oliy taʼlim muassasalari malakali mutaxassislari va boshqa mutaxassislardan tashkil etiladigan organ. Ekspert kengashining ish tartibi Direksiya tomonidan belgilanadi”; oʻn toʻrtinchi xatboshi oʻn oltinchi xatboshi deb hisoblansin; v) 5-band quyidagi tahrirda bayon qilinsin: “5. Direksiya faoliyatini moliyalashtirish quyidagi manbalar hisobiga amalga oshiriladi: Texnopark rezidentlarining Direksiyaga har oylik jami daromadning bir foizi miqdorida oʻtkaziladigan ajratmalari; xizmatlar koʻrsatishdan, shuningdek, Direksiyaga biriktirilgan koʻchmas mulkni ijaraga berishdan olinadigan daromadlar; xalqaro moliya tashkilotlari va institutlarining grantlari va kreditlari; startap-loyihalarni venchur moliyalashtirish natijasida olingan daromadlar; Axborot-kommunikatsiya texnologiyalarini rivojlantirish jamgʻarmasining (keyingi oʻrinlarda — Jamgʻarma) va Oʻzbekiston Respublikasi Axborot texnologiyalari va kommunikatsiyalarini rivojlantirish vazirligining tarkibiy boʻlinmalari mablagʻlari; qonun hujjatlari bilan taqiqlanmagan boshqa manbalar”; g) 6-bandda: quyidagi mazmundagi toʻrtinchi xatboshi qoʻshilsin: “Ekspert kengashining nizomi va tarkibini tasdiqlaydi”; toʻrtinchi — oʻn toʻrtinchi xatboshilar tegishlicha beshinchi — oʻn beshinchi xatboshilar deb hisoblansin; d) 9-band quyidagi tahrirda bayon qilinsin: “9. Yuridik shaxslar Texnopark rezidenti maqomini olish uchun quyidagi mezonlarga muvofiq boʻlishlari kerak: a) Oʻzbekiston Respublikasi hududida yuridik shaxs sifatida davlat roʻyxatidan oʻtgan boʻlishi kerak; b) ushbu Nizomga 2-ilovaga muvofiq faoliyat turini (turlarini) (keyingi oʻrinlarda — roʻyxat) amalga oshirish; v) roʻyxatda belgilangan faoliyat turlari boʻyicha iqtisodiy asoslangan biznes-rejalarga ega boʻlish. Biznes-rejada roʻyxatda koʻrsatib oʻtilgan bir yoki bir nechta faoliyat turlarini amalga oshirish boʻyicha aniq tadbirlar, xizmatlarni sotish uchun moʻljallangan xizmat turlari va ularning hajmi, ularni amalga oshirish zarurligi asoslanishi, taklif etilayotgan loyihaning monetizatsiya modeli, rejalashtirilayotgan moliyaviy-iqtisodiy faoliyat natijalari koʻrsatiladi. Biznes-rejaning shakli va unga boʻlgan talablar Direksiya tomonidan tasdiqlanadi”; e) 10-bandda: birinchi xatboshi quyidagi tahrirda bayon qilinsin: “10. Texnopark rezidenti sifatida roʻyxatdan oʻtish uchun ariza beruvchi veb-portal orqali Texnoparkning rezidenti sifatida amalga oshirish taklif etilayotgan biznes-rejani ilova qilgan holda ariza beradi”; quyidagi mazmundagi xatboshilar qoʻshilsin: “Taqdim etilgan maʼlumotlarning ishonchliligi uchun javobgarlik ariza beruvchiga yuklatiladi. Ariza beruvchining taqdim etgan hujjatlarida ushbu Nizom va Oʻzbekiston Respublikasi qonun hujjatlarining talablariga nomuvofiqliklar aniqlangan holatlarda ariza beruvchi besh ish kunida undagi kamchiliklarni bartaraf etib, qayta taqdim qilishi mumkin. Mazkur muddatda ariza beruvchi tomonidan nomuvofiqliklar bartaraf etilmasa, Direksiya arizani qabul qilishni rad etishga haqli. Yuridik shaxsning barcha zarur shakllarni veb-portalda toʻldirganidan soʻng ariza berishi, Texnopark rezidenti sifatida roʻyxatdan oʻtkazish toʻgʻrisida qaror qabul qilingan taqdirda, Texnopark rezidentining faoliyati shartlari toʻgʻrisidagi shartnoma (keyingi oʻrinlarda — shartnoma) tuzilishiga rozilik berishi hisoblanadi”; j) 11-banddagi “5” raqami “3” raqami bilan almashtirilsin; z) 12-band quyidagi tahrirda bayon qilinsin: “12. Biznes-rejalarning roʻyxatda belgilangan faoliyat turlariga muvofiqligi, loyihani amalga oshirish imkoniyatlari, axborot texnologiyalari sohasini rivojlantirishda Texnopark rezidenti sifatida yuridik shaxs tomonidan joriy qilinishi taklif etilayotgan loyihaning innovatsion va ommabopligi boʻyicha ekspertizadan oʻtkazish maqsadida topshirilgan ariza va hujjatlar 3 ish kuni mobaynida Direksiya tomonidan Ekspert kengashiga yuboriladi. Ekspert kengashi biznes-reja taqdimotini oʻtkazish uchun ariza beruvchini taklif qilish yoki roʻyxatdan oʻtkazishni rad etish huquqiga ega. Ekspert kengashi biznes-reja ekspertizasini oʻn ish kunidan ortiq boʻlmagan muddatda oʻtkazadi. Ekspert kengashi ekspertiza natijalariga koʻra taqdim etilgan biznes-rejaning roʻyxatda belgilangan faoliyat turlariga muvofiqligi yoki nomuvofiqligi toʻgʻrisida xulosa beradi”; i) 14-bandda: ikkinchi va uchinchi xatboshilar quyidagi tahrirda bayon qilinsin: “ariza beruvchi tomonidan taqdim etilgan hujjatlarda aniqlangan nomuvofiqliklarning berilgan muddat ichida bartaraf etilmasligi; Ekspert kengashi xulosasiga koʻra ariza beruvchi faoliyati maʼnaviy eskirgan, istiqboli yoʻq yoki ahamiyati katta boʻlmagan deb topilishi”; quyidagi mazmundagi toʻrtinchi va beshinchi xatboshilar qoʻshilsin: “amalga oshirilishi taklif etilgan biznes-rejaning roʻyxatda koʻrsatilgan faoliyat yoʻnalishlariga mos kelmasligi yoki uni joriy qilish belgilangan faoliyat yoʻnalishlari tashqarisiga chiqib ketishi; yuridik shaxs yoki u bilan bogʻliq shaxslarning Texnopark oldida Texnopark rezidentining faoliyati shartlari toʻgʻrisidagi oldingi shartnomalar boʻyicha bajarilmagan majburiyatlarining mavjudligi”; toʻrtinchi xatboshi oltinchi xatboshi deb hisoblansin; k) 16-band quyidagi tahrirda bayon qilinsin: “16. Yuridik shaxsni Texnopark rezidenti sifatida roʻyxatdan oʻtkazish toʻgʻrisida qaror qabul qilinishi yuridik shaxsning Texnopark rezidentining faoliyati shartlari toʻgʻrisidagi shartnomaga roziligini anglatadi. Shartnomaning shakli Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi tomonidan tasdiqlanadi, Direksiyaning rasmiy veb-saytida joylashtiriladi hamda ommaviy oferta shakliga muvofiq boʻladi”; l) 18-band quyidagi tahrirda bayon qilinsin: “18. Texnopark rezidenti: faqat roʻyxatdagi faoliyat turlariga asoslangan biznes-rejada koʻrsatib oʻtilgan faoliyat turlarini amalga oshirishi; Direksiya bilan tuzilgan Texnopark rezidentining faoliyati shartlari toʻgʻrisidagi shartnomaga amal qilishi; oʻz faoliyati toʻgʻrisida Direksiya tomonidan tasdiqlanadigan muddatlarda va shaklga koʻra axborot, jumladan, statistik va soliq hisoboti nusxalarini veb-portal orqali taqdim etishi; har oyda hisobot davridan keyingi oyning 20-kunidan kechikmay Direksiyaning talab qilib olinadigan depozit hisobvaragʻiga jami daromadning bir foizi miqdorida ajratma oʻtkazishi; har yili hisobot yilidan keyingi yilning 1-iyuligacha moliya-xoʻjalik faoliyati majburiy auditini oʻtkazishi va maxsus savolni tekshirish natijalari boʻyicha auditor hisobotining hamda auditorlik xulosasining nusxasini veb-portal orqali Direksiyaga yuborishi, bunda maxsus savolni tekshirish natijalari boʻyicha auditor hisobotida yuridik shaxsning haqiqatda amalga oshirgan faoliyati, roʻyxatda belgilangan faoliyat turlariga muvofiqligi masalalari hamda moliyaviy yil davomida amalga oshirilgan faoliyat turlari va ularni amalga oshirish natijasida olingan umumiy tushumdagi ulush hisobga olinishi, auditorlik xulosasida esa, olingan tushum va yuridik shaxsning haqiqatda amalga oshirgan faoliyati roʻyxatda belgilangan faoliyat turlariga muvofiqligi koʻrsatilishi; Texnopark rezidenti taqdim etilgan biznes-rejada koʻrsatib oʻtilmagan yangi faoliyat turlarini Direksiya tomonidan yangi (qoʻshimcha) biznes-reja tasdiqlangandan keyin amalga oshirishi; oʻquv kurslari tashkil etilgan taqdirda har yili Direksiyaga axborot texnologiyalari boʻyicha oʻtkazilgan oʻquv kurslari haqida maʼlumot berishi hamda ushbu kurslar doirasida oʻquv dasturini kelishishi shart. Texnopark rezidenti Direksiya bilan tuzilgan Texnopark rezidentining faoliyati shartlari toʻgʻrisidagi shartnomaga muvofiq boshqa majburiyatlarga ham ega boʻlishi mumkin”; m) 19-bandning birinchi xatboshisi quyidagi tahrirda bayon qilinsin: “19. Texnopark rezidenti maqomini berish toʻgʻrisida qaror qabul qilingandan keyin Direksiya 3 ish kuni mobaynida”; n) 20-bandning birinchi xatboshisi quyidagi tahrirda bayon qilinsin: “20. Yuridik shaxs oʻzgartirish shaklida qayta tashkil etilganda Texnopark rezidenti maqomi davlat roʻyxatiga olingan sanadan boshlab barcha huquqlar va oldin qabul qilingan majburiyatlar saqlangan holda oʻzgartirilgan yuridik shaxsga oʻtadi. Bunda davlat roʻyxatiga olingandan soʻng oʻn kun muddatda yuridik shaxs rezidentlarning yagona reyestriga va boshqa hujjatlarga oʻzgartirish kiritish uchun yozma ravishda Direksiyaga murojaat qiladi. Bunday tartib yuridik shaxsning nomi oʻzgarganda ham qoʻllaniladi”; o) 21-bandda: ikkinchi xatboshidagi “ushbu Nizomning 9-bandi “a” kichik bandida koʻrsatilgan” soʻzlari “roʻyxatda belgilangan” soʻzlari bilan almashtirilsin; quyidagi mazmundagi oltinchi — sakkizinchi xatboshilar qoʻshilsin: “oʻz faoliyati, soliq va statistika hisobotlari, biznes-reja, shuningdek, auditorlik hisoboti va auditorlik xulosasi toʻgʻrisidagi maʼlumotlar belgilangan muddatlarda taqdim etilmaganligi yoki ularda ishonchsiz maʼlumotlar taqdim etilganligi; ushbu Nizomning 18-bandi beshinchi xatboshisida belgilangan ajratmalarning toʻlanmaganligi; yuridik shaxs qayta tashkil etilganligi”; oltinchi xatboshi toʻqqizinchi xatboshi deb hisoblansin; p) 22-bandda: “Direksiya bilan Texnopark rezidentining faoliyati shartlari toʻgʻrisidagi shartnoma qonun hujjatlariga muvofiq bekor qilingandan keyin” soʻzlari chiqarib tashlansin”; quyidagi mazmundagi ikkinchi xatboshi qoʻshilsin: “Texnopark rezidenti maqomidan mahrum qilish yuridik shaxsning Nizomda belgilangan majburiyatlari tugashiga olib kelmaydi”; r) 23-band oʻz kuchini yoʻqotgan deb hisoblansin; s) 24-banddagi “qoʻmitasiga” soʻzi “qoʻmitasi va yuridik shaxsga xizmat koʻrsatuvchi tijorat bankiga” soʻzlari bilan almashtirilsin; t) 25-banddagi “Texnopark rezidentlariga” soʻzlari “Texnopark rezidentlariga va ularning xodimlariga” soʻzlari bilan almashtirilsin; u) 26-bandning ikkinchi xatboshisidagi “hisobot davridan” soʻzlari “oydan” soʻzi bilan almashtirilsin; f) 27-band quyidagi tahrirda bayon qilinsin: “27. Texnopark rezidenti Oʻzbekiston Respublikasi Soliq kodeksining 297-moddasi uchinchi qismida nazarda tutilgan faoliyatlardan soliqlar va boshqa majburiy toʻlovlarni umumiy tartibda toʻlash sharti bilan daromad olish huquqiga ega, shu bilan birga roʻyxatga muvofiq faoliyat turini amalga oshirganda, ushbu moddaning uchinchi qismidagi 1, 9, 16 va 18-bandlari boʻyicha barcha soliqlarni toʻlashdan ozod qilinadi”; x) 28-band quyidagi tahrirda bayon qilinsin: “28. Texnopark rezidentlari ushbu Nizomning 18-bandida nazarda tutilgan majburiyatlarni bajarmaganda Texnopark rezidenti maqomidan mahrum etiladi va Direksiyaning xabarnomasiga binoan davlat soliq xizmati organlari ushbu Nizomning 25-bandida koʻrsatilgan imtiyozlarning ularga qoʻllanilishini bekor qilish va belgilangan tartibda Oʻzbekiston Respublikasi Davlat budjetiga toʻlash boʻyicha majburiyatlarni tiklash choralarini koʻradi”; ts) 29-bandda: birinchi xatboshidan “(shu jumladan, oʻz xohishiga koʻra)” soʻzlari chiqarib tashlansin; quyidagi mazmundagi toʻrtinchi xatboshi qoʻshilsin: “Yuridik shaxsning Texnopark rezidenti maqomidan oʻz xohishi bilan voz kechishi sanasi yuridik shaxsning arizasi Direksiyaga kelib tushgan sana hisoblanadi”; ch) 50-banddagi “Jamgʻarma mablagʻlari” soʻzlari “Jamgʻarma mablagʻlari, Direksiyaning oʻz mablagʻlari” soʻzlari bilan almashtirilsin; sh) 51-band quyidagi tahrirda bayon qilinsin: “51. Startap-loyihalarni moliyalashtirish Jamgʻarma tomonidan pul mablagʻlarini begʻaraz ajratish yoʻli bilan, shuningdek, ushbu Nizomning 53-bandiga muvofiq Direksiya tomonidan hamda qonun hujjatlari bilan taqiqlanmagan boshqa manbalarni jalb qilgan holda amalga oshiriladi”; e) 53-bandning birinchi xatboshisidagi “Jamgʻarma” soʻzi “Jamgʻarma (Jamgʻarma tomonidan moliyalashtirish amalga oshirilgan hollarda)” soʻzlari bilan almashtirilsin; yu) 1-ilovaning matni quyidagi tahrirda bayon qilinsin: Bosqichlar Subyektlar Chora-tadbirlar Bajarish muddatlari 1-bosqich Ariza beruvchi (yuridik shaxs) Texnopark rezidenti sifatida roʻyxatga olish uchun tasdiqlangan shakl boʻyicha zarur boʻlgan barcha hujjatlarni ilova qilgan holda (biznes-reja va b.) Direksiyaga ariza beradi. Zaruratga koʻra 2-bosqich Direksiya Ariza va hujjatlarni qabul qiladi hamda Ekspert kengashiga taqdim etadi. 3 ish kuni mobaynida 3-bosqich Ekspert kengashi 1. Biznes-rejani ekspertizadan oʻtkazadi, ekspertiza natijalariga koʻra Direksiyaga tegishli xulosa beradi. 2. Zarur boʻlganda yakuniy qarorga kelish maqsadida ariza beruvchini biznes-loyiha taqdimotini oʻtkazish uchun taklif qiladi. 10 ish kunidan ortiq boʻlmagan muddatda 4-bosqich Direksiya 1. Hujjatlarni koʻrib chiqadi va rezident sifatida roʻyxatga olish (yoki �oʻyxatga olishni rad etish) toʻgʻrisida qaror qabul qiladi. 2. Roʻyxatga olish rad etilganda Direksiyaning qarorida rad etishning asosini koʻrsatadi va ariza beruvchiga ushbu qarordan koʻchirma taqdim etadi. Ariza tushgan kundan keyin 15 ish kunidan ortiq boʻlmagan muddatda 5-bosqich Ariza beruvchi Roʻyxatga olish rad etilgan taqdirda, Texnopark rezidenti sifatida roʻyxatga olishni rad etish uchun asos boʻlib xizmat qilgan sabablarni bartaraf etadi hamda arizaga boshqa hujjatlarni ilova qilgan holda koʻrib chiqish uchun hujjatlarni qaytadan kiritadi. Zaruratga koʻra 6-bosqich Direksiya 1. Roʻyxatga olish toʻgʻrisida qaror qabul qilingan taqdirda, Rezidentlarning yagona reyestriga tegishli yozuvlarni kiritadi va yuridik shaxsning roʻyxatga olinganligi toʻgʻrisida guvohnoma beradi. 2. Davlat soliq qoʻmitasiga, Davlat bojxona qoʻmitasiga va yuridik shaxsga xizmat koʻrsatadigan tijorat bankiga rasmiy bildirishnoma yuboradi. Qaror qabul qilingan kundan keyin 3 ish kuni mobaynida ”; ya) 2-ilovaning matni quyidagi tahrirda bayon qilinsin: 1. Har qanday platformalar uchun dasturiy taʼminotni, shu jumladan kompyuter oʻyinlarini ishlab chiqish, loyihalash hamda ularni sotish (shu jumladan, dasturiy taʼminotdan foydalanishga ruxsat berish, dasturiy taʼminotning mutlaq huquqini berish (taqdim etish). 2. Dasturiy taʼminotni joriy etish yoki joriy etishda alohida bosqichlarni amalga oshirish, qoʻllab-quvvatlash, xizmat koʻrsatish, shu jumladan, ushbu dasturiy taʼminot bilan ishlash (malaka oshirish)ni oʻrgatish xizmatlari. 3. Dasturiy mahsulotni takomillashtirish hamda modifikatsiya qilish. 4. Axborot tizimlari va dasturiy taʼminotni ishlab chiqish jarayonida maʼlumotlar bazalarini yaratish, ushbu maʼlumotlar bazalari uchun yozuvlarni belgilangan formatda tayyorlash hamda ularga kirishni taʼminlash, qoʻllab-quvvatlash va xizmat koʻrsatish. 5. Dasturiy taʼminotdan foydalangan holda maʼlumotlarni qayta ishlash faoliyati. 6. Oʻz dasturiy taʼminotida reklama uchun joy taqdim etish yoki dasturiy taʼminotning xususiyatlaridan foydalangan holda boshqa qoʻshimcha daromad olish. 7. Avtomatlashtirilgan boshqaruv tizimini ishlab chiqish va joriy etish. 8. Yuridik shaxslarning axborot ehtiyojlarini tahlil qilish (tizimli tahlil, biznes-tahlil) hamda biznes-jarayonlarni innovatsiya (reinjiniring) qilish maqsadida axborot tizimlari va dasturiy taʼminotni joriy qilish uchun texnik talablarni ishlab chiqish hamda axborot texnologiyalaridan foydalanish boʻyicha maslahat berish. 9. Axborot tizimlari va dasturiy taʼminotni ishlab chiqish, joriy qilish va ularni foydalanishga topshirish jarayonida foydalanuvchilarning axborot ehtiyojlari va texnik talablariga muvofiqligini audit qilish. 10. Texnopark rezidenti tomonidan ishlab chiqilgan dasturiy taʼminotda uchinchi shaxs soʻroviga binoan maʼlumotlarni qidirish, tanlash, qayta ishlash va saralash hamda ularga axborot taqdim etish boʻyicha avtomatlashtirilgan xizmat koʻrsatish. 11. Dasturiy taʼminotdan (dasturiy-apparat vositalaridan) foydalangan holda Oʻzbekiston Respublikasi norezidentlariga yordamchi ishlab chiqarish, maʼmuriy va biznes jarayonlarni boshqarish (amalga oshirish) boʻyicha xizmat koʻrsatish (biznes-jarayonlarni autsorsing qilish). 12. Texnopark rezidenti tomonidan ishlab chiqilgan materiallar, texnologiyalar, mikro-, opto- va nanoelektronika, mikroelektrotexnika tizimlari hamda ular bilan mos keluvchi dasturiy taʼminotni sotish. 13. Maʼlumotlarni uzatish tizimlari, texnologiyalar, qurilmalar va radiolokatsiya tizimlari, radionavigatsiya, radioaloqa, radioboshqaruv, radiochastota identifikatsiya uskunalarini ishlab chiqish (tadqiqot oʻtkazish, loyihalash (qurish), test qilish hamda texnik sinovdan oʻtkazish) va bunday ishlanmalar natijalarini ishlab chiqarish yoki ushbu xizmatlarni koʻrsatmasdan turib oʻzlashtirilgan holda sotish xizmatlari. 14. Yuqori texnologiyali qurilmalar va tizimlar, dasturiy-apparat vositalari va ular bilan mos keluvchi dasturiy taʼminotni (sanoat xarakteriga bogʻliq boʻlmagan holda) ishlab chiqish yoki ishlab chiqarishning alohida bosqichlari (tadqiqot oʻtkazish, loyihalash, prototiplash, sinovdan oʻtkazish) hamda ishlab chiqarilgan mahsulotlarni sotish va (yoki) ishlab chiqarish natijalarini oʻzlashtirish boʻyicha xizmat koʻrsatish yoki xizmat koʻrsatmasdan sotish. 15. Axborotni texnik va (yoki) kriptografik, shu jumladan, elektron raqamli imzodan foydalanish orqali himoya qilish faoliyati. 16. Bir-biri va tashqi muhit bilan oʻzaro muloqot qilish uchun oʻrnatilgan texnologiyalar bilan jihozlangan jismoniy obyektlarning hisoblash-kommunikatsiya tarmogʻi konsepsiyasini ishlab chiqish, joriy qilish va sotish bilan bogʻliq boʻlgan tadbirlar. 17. Texnopark direksiyasi tomonidan tasdiqlangan dasturga muvofiq, axborot texnologiyalari sohasida, shu jumladan, Internet jahon axborot tarmogʻi orqali taʼlim berish faoliyati. 18. Internet jahon axborot tarmogʻi orqali axborot xizmatlarini eksport qilish. 1. Vazirlar Mahkamasining “Axborot texnologiyalarini ishlab chiqish va joriy qilishni qoʻllab-quvvatlash boʻyicha “Mirzo Ulugbek Innovation Center” innovatsiya markazi faoliyatini tashkil etish chora-tadbirlari toʻgʻrisida” 2017-yil 15-avgustdagi 631-son qarori (Oʻzbekiston Respublikasi QHT, 2017-y., 33-son, 860-modda). 2. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida (Oʻzbekiston Respublikasi Prezidentining “Bojxona maʼmuriyatchiligini takomillashtirish va Oʻzbekiston Respublikasi davlat bojxona xizmati organlari faoliyati samaradorligini oshirish boʻyicha qoʻshimcha chora-tadbirlar toʻgʻrisida” 2018-yil 24-noyabrdagi PF-5582-son Farmoni)” 2019-yil 30-martdagi 269-son qaroriga (Oʻzbekiston Respublikasi QT, 2019-y., 3-son, 53-modda) ilovaning 6-bandi. 3. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Jahon banki va xalqaro moliya korporatsiyasining “Biznes yuritish” yillik hisobotida Oʻzbekiston Respublikasining reytingini yaxshilashga doir qoʻshimcha chora-tadbirlar toʻgʻrisida” 2019-yil 5-fevraldagi PQ-4160-son qarori)” 2019-yil 10-avgustdagi 661-son qaroriga (Oʻzbekiston Respublikasi QT, 2019-y., 8-son, 179-modda) ilovaning 49-bandi. 4. Vazirlar Mahkamasining 2019-yil 25-martdagi 204-f-son farmoyishi.